“તને તો ખબર જ હશે ને કે દસમાં ધોરણમાં રાકેશને ૯૬ ટકા આવ્યા છે. આખી સંસ્થામાં પેલો નંબર લાવ્યો છે એટલે આડોશ પાડોશમાં બધાને પેંડા આપ્યા છે હરખના…!! તને અત્યારે આપવા આવ્યો છું….!! જે બન્યું હોય એ આપણી વચ્ચે પણ આ હરખના પ્રસંગે મારાથી તને ના ભુલાયને એટલે….” હરજી એનું વાક્ય પૂરું કરે ત્યાંજ કાંતા એ નાનજીને સહેજ ધક્કો મારીને આવી આગળ પોતાના જેઠ પાસેથી પેંડાનું પડીકું આંચકી ને અવળી ફરીને એવો તે ઘા કર્યો ને કે પેંડાનું પડીકું સીધું હરજીના ઘરના ફળિયામાં પડ્યું અને આ બાજુ કાંતા એ તો કાપો વાળ્યો અને જોરથી બુમો પાડવા લાગી.